ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΔΕΥΤΕΡΟ
Αρ. Φύλλου 1276
4 Μαΐου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Διαδικασία εκλογής Προέδρου και μελών της Επιτροπής Εγχωρίου Περιουσίας Κυθήρων και Αντι−
κυθήρων. ................................................................................................
Καθορισμός του ύψους χορήγησης της συνδεδεμένης
ενίσχυσης στον τομέα της σηροτροφίας σε εκτέλεση του άρθρου 52 του Καν.(ΕΚ)1307/2013 του Ευ−
ρωπαϊκού Κοινοβουλίου και του Συμβουλίου. .........
Καθορισμός παγίου κατ’ αποκοπή χορηγήματος καθαριότητας για την Εφορεία Αρχαιοτήτων Περι−
φέρειας Θεσσαλονίκης. ............................................................
ΑΠΟΦΑΣΕΙΣ
Αριθμ. οικ.14751
(1)
Διαδικασία εκλογής Προέδρου και μελών της Επιτροπής
Εγχωρίου Περιουσίας Κυθήρων και Αντικυθήρων.
Ο ΥΦΥΠΟΥΡΓΟΣ ΕΣΩΤΕΡΙΚΩΝ
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ
Έχοντας υπόψη:
1. Τη διάταξη του άρθρου 84 του Ν. 1416/1984 «Τροποποίηση και συμπλήρωση διατάξεων της δημοτικής
και κοινοτικής νομοθεσίας για την ενίσχυση της Αποκέντρωσης και την ενδυνάμωση της Τοπικής Αυτοδιοί−
κησης» (ΦΕΚ 18 Α΄).
2. Τις διατάξεις της παρ.2 περίπτωση 5.2 Α/4 του άρθρου 1 του Ν. 3852/2010 «Νέα Αρχιτεκτονική της Αυτοδι−
οίκησης και της Αποκεντρωμένης Διοίκησης−Πρόγραμμα
Καλλικράτης» (ΦΕΚ 87 Α΄).
3. Την παρ. 15 του άρθρου 283 του Ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης−Πρόγραμμα Καλλικράτης» (ΦΕΚ 87 Α΄),
όπως τροποποιήθηκε με τις διατάξεις της παραγράφου
5 του άρθρου 44 του Ν. 3979/2011 (ΦΕΚ 138 Α΄), τις διατάξεις της παραγράφου 3 του άρθρου 19 του Ν. 4257/2014
(ΦΕΚ 93 Α΄) και όπως συμπληρώθηκε με το άρθρο 84
του Ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις» (ΦΕΚ 21 Α΄).
4. Το Π.δ. 272/1985 «Οργάνωση και αρμοδιότητες του
Νομικού Προσώπου Δημοσίου Δικαίου με την επωνυμία
«Επιτροπή Εγχώριας Περιουσίας» (ΦΕΚ 101 Α΄).
5. Τις διατάξεις του άρθρου 90 του Κώδικα Νομοθεσίας για την Κυβέρνηση και τα Κυβερνητικά Όργανα
που κυρώθηκε με το άρθρο πρώτο του Π.δ. 63/2005
(ΦΕΚ 98 Α΄).
6. Το Π.δ. 24/2015 «Σύσταση και μετονομασία Υπουργείων, μεταφορά της Γενικής Γραμματείας Κοινωνικών
Ασφαλίσεων» (ΦΕΚ 20 Α΄).
7. Το Π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυ−
πουργών» (ΦΕΚ 116 Α΄).
8. Τη με αριθμό 36166/19.10.2015 απόφαση του Πρωθυπουργού και του Υπουργού Εσωτερικών και Διοικητικής
Ανασυγκρότησης «Ανάθεση αρμοδιοτήτων στον Υφυπουργό Εσωτερικών και Διοικητικής Ανασυγκρότησης
Ιωάννη Μπαλάφα» (ΦΕΚ 2252 Β΄).
9. Το γεγονός ότι από τις διατάξεις της παρούσας
απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο μόνο
1. Η θητεία του Προέδρου και των μελών της Επιτροπής Εγχώριας Περιουσίας Κυθήρων και Αντικυθή−
ρων ταυτίζεται με τη θητεία των δημοτικών αρχών της
χώρας και σε κάθε περίπτωση λήγει με τη λήξη της
θητείας αυτών.
2. Η εκλογή του προέδρου και των μελών της Επιτροπής γίνεται σύμφωνα με τη διαδικασία του άρθρου 84
του Ν. 4368/2016.
3. Για την εκλογή των τακτικών και αναπληρωματικών
μελών της Επιτροπής διεξάγονται, μετά την εκλογή του
Προέδρου, διαδοχικά δύο μυστικές ψηφοφορίες, όπου
κάθε μέλος του εκλεκτορικού σώματος έχει ένα μόνο
σταυρό προτίμησης.
4. Κατά την πρώτη ψηφοφορία συντάσσεται ενιαίο
ψηφοδέλτιο υποψηφίων κατά αλφαβητική σειρά και
αναδεικνύονται τα τακτικά μέλη της Επιτροπής.
5. Μετά την ανάδειξη των τακτικών μελών, συντάσσεται εκ νέου ενιαίο ψηφοδέλτιο για την εκλογή των
αναπληρωματικών μελών, το οποίο περιλαμβάνει κατ’
αλφαβητική σειρά αποκλειστικά όσους υποψηφίους δεν
εξελέγησαν τακτικά μέλη της Επιτροπής, ενώ ουδεμία
νέα υποψηφιότητα επιτρέπεται να τεθεί στο σημείο
αυτό της διαδικασίας.
6. Κατά τα λοιπά, για τη διαδικασία εκλογής Προέδρου
και μελών της Επιτροπής, ισχύουν τα προβλεπόμενα
VARVARA ZACHARAKI
EEST
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
στο άρθρο 84 του Ν. 4368/2016 και στο άρθρο 7 του
Π.δ. 272/1985 όπως ισχύει.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 27 Απριλίου 2016
Ο ΥΦΥΠΟΥΡΓΟΣ
ΙΩΑΝΝΗΣ ΜΠΑΛΑΦΑΣ
F
Αριθμ. 674/51804
(2)
Καθορισμός του ύψους χορήγησης της συνδεδεμένης
ενίσχυσης στον τομέα της σηροτροφίας σε εκτέλεση του άρθρου 52 του Καν.(ΕΚ)1307/2013 του Ευρω−
παϊκού Κοινοβουλίου και του Συμβουλίου.
Ο ΑΝΑΠΛΗΡΩΤΗΣ ΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη τις διατάξεις:
1. Των άρθρων 13 έως και 29 του Ν. 2637/1998 «Σύσταση
Οργανισμού Πιστοποίησης Λογαριασμών, Οργανισμού
Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων, Οργανισμού Πιστοποίησης
και Επίβλεψης Γεωργικών Προϊόντων, Γενικών Διευθύνσεων και θέσεων προσωπικού στο Υπουργείο Γεωργί−
ας και «Εταιρείας Αξιοποίησης Αγροτικής Γης» Α.Ε. και
άλλες διατάξεις» (Α΄200), όπως ισχύει.
2. Του άρθρου 90 του Κώδικα Νομοθεσίας για την
Κυβέρνηση και τα Κυβερνητικά Όργανα, όπως κυρώθηκε
με το άρθρο πρώτο του Π.δ. 63/2005 «Κωδικοποίηση
της Νομοθεσίας για την Κυβέρνηση και τα Κυβερνητικά
όργανα» (Α΄98).
3. Του Καν (ΕΕ) 1307/2013 του Ευρωπαϊκού Κοινοβουλίου και του Συμβουλίου, «Για τη θέσπιση κοινών κανόνων
για τις άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής
πολιτικής και για την κατάργηση του Καν(ΕΚ)63/2008
και του Καν(ΕΚ)73/2009 του Συμβουλίου».
4. Του Καν (ΕΕ) 639/2014 της Επιτροπής «για τη συμπλήρωση του Καν(ΕΕ) 1307/2013 του Ευρωπαϊκού Κοι−
νοβουλίου και του Συμβουλίου περί θεσπίσεως κανόνων
για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής
πολιτικής και για την τροποποίηση του παραρτήματος
Χ του εν λόγω κανονισμού».
5. Του άρθρου 62 παρ. 2 του Ν. 4235/2014 «Διοικητικά
μέτρα, διαδικασίες και κυρώσεις στην εφαρμογή της
ενωσιακής και εθνικής νομοθεσίας στους τομείς των
τροφίμων, των ζωοτροφών και της υγείας και προστασίας των ζώων και άλλες διατάξεις αρμοδιότητας του
Υπουργείου Αγροτικής Ανάπτυξης και Τροφίμων» (Α΄32).
6. Του άρθρου 33 της αριθμ. 104/7056/2015 Υπουργικής απόφασης «Εθνικές επιλογές, διοικητικά μέτρα
και διαδικασίες εφαρμογής των άμεσων ενισχύσεων
κατ’ εκτέλεση του Καν(ΕΕ) 1307/2013 και του Καν(ΕΕ)
1306/2013 του Ευρωπαϊκού Κοινοβουλίου και του Συμβουλίου». (Β΄147).
7. Της αριθμ. 994/66201/15−06−2015 απόφαση του Αναπληρωτή Υπουργού Παραγωγικής Ανασυγκρότησης Πε−
ριβάλλοντος και Ενέργειας (Β΄1309) «Καθορισμός των
λεπτομερειών χορήγησης της συνδεδεμένης ενίσχυσης
στον τομέα της σηροτροφίας σε εκτέλεση του άρθρου
52 του Καν.(ΕΚ) 1307/2013 του Ευρωπαϊκού Κοινοβουλίου
και του Συμβουλίου», όπως τροποποιήθηκε από την αριθμ.
600/44863/12−04−2016 απόφαση του Αναπληρωτή Υπουργού Αγροτικής Ανάπτυξης και Τροφίμων «Τροποποίηση
της υπ’ αριθμ. 994/66201/15−06−2015 απόφασης σχετικά
με τον καθορισμό των λεπτομερειών χορήγησης της
συνδεδεμένης ενίσχυσης στον τομέα της σηροτροφίας
σε εκτέλεση του άρθρου 52 του Καν.(ΕΚ) 1307/2013 του
Ευρωπαϊκού Κοινοβουλίου και του Συμβουλίου» (Β΄ 1089).
8. Της αριθμ. Υ26/6−10−2015 απόφασης του Πρωθυπουργού «Ανάθεση αρμοδιοτήτων στον Αναπληρωτή
Υπουργό Αγροτικής Ανάπτυξης και Τροφίμων Μάρκο
Μπόλαρη» (Β΄ 2144/6−10−2015).
9. Της κοινοποίησης των εθνικών επιλογών της νέας
ΚΑΠ, μέσω ISAMM, σύμφωνα με το άρθρο 67, παρ.1 του
Καν(ΕΕ)639/2014 που αναφέρεται στο άρθρο 54 παρ.1
του Καν(ΕΕ) 1307/2013.
10. Του αρ. πρωτ. 63200/30−03−2016 έγγραφο του Οργανισμού Πληρωμών και Ελέγχου Κοινοτικών Ενισχύσε−
ων Προσανατολισμού και Εγγυήσεων.
11. Του γεγονότος ότι από την εφαρμογή της παρούσας δεν προκαλείται δαπάνη σε βάρος του Κρατικού
Προϋπολογισμού», αποφασίζουμε:
Σε εφαρμογή των διατάξεων:
α) των άρθρων 2 και 3 της αριθμ. 994/66201/15−06−2015
(ΦΕΚ Β΄1309) απόφαση του Αναπληρωτή Υπουργού Παραγωγικής Ανασυγκρότησης Περιβάλλοντος και Ενέρ−
γειας «Καθορισμός των λεπτομερειών χορήγησης της
συνδεδεμένης ενίσχυσης στον τομέα της σηροτροφίας
σε εκτέλεση του άρθρου 52 του Καν.(ΕΚ) 1307/2013 του
Ευρωπαϊκού Κοινοβουλίου και του Συμβουλίου» και
β) της αριθμ. 600/44863/12−04−2016 απόφαση του Αναπληρωτή Υπουργού Αγροτικής Ανάπτυξης και Τροφίμων
«Τροποποίηση της υπ’ αριθμ. 994/66201/15−06−2015 (ΦΕΚ
Β΄1089) απόφασης σχετικά με τον καθορισμό των λεπτομερειών χορήγησης της συνδεδεμένης ενίσχυσης στον
τομέα της σηροτροφίας» σε εκτέλεση του άρθρου 52 του
Καν.(ΕΚ) 1307/2013 του Ευρωπαϊκού Κοινοβουλίου και του
Συμβουλίου», εγκρίνεται και κατανέμεται ενίσχυση ύψους
διακοσίων πενήντα τεσσάρων ευρώ (254 €) ανά επιλέξιμο κυτίο πιστοποιημένου μεταξόσπορου που περιέχει
τουλάχιστον 20.000 αυγά μεταξοσκώληκα κατάλληλα
για εκκόλαψη και αποδίδει ελάχιστη παραγωγή 20 κιλά
χλωρών κουκουλιών.
Η ενίσχυση αφορά τη σηροτροφική περίοδο από
01/02/2015 έως 31/12/2015.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 27 Απριλίου 2016
Ο ΑΝΑΠΛΗΡΩΤΗΣ ΥΠΟΥΡΓΟΣ
ΜΑΡΚΟΣ ΜΠΟΛΑΡΗΣ
F
Αριθμ. 1206
(3)
Καθορισμός παγίου κατ’ αποκοπή χορηγήματος καθαριότητας για την Εφορεία Αρχαιοτήτων Περιφέρει−
ας Θεσσαλονίκης.
Η ΠΡΟΪΣΤΑΜΕΝΗ ΤΗΣ ΕΦΟΡΕΙΑΣ
ΑΡΧΑΙΟΤΗΤΩΝ ΠΕΡΙΦΕΡΕΙΑΣ ΘΕΣΣΑΛΟΝΙΚΗΣ
Έχοντας υπόψη τις διατάξεις:
1. Το Π.δ. 104/2014 (ΦΕΚ 171/Α/28−08−2014) «Περί Οργανισμού του Υπουργείου Πολιτισμού και Αθλητισμού».
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
2. Το Π.δ. 70/22−09−2015 (ΦΕΚ 114/Α/22−09−2015) «Ανασύσταση των Υπουργείων Πολιτισμού και Αθλητισμού,
Υποδομών, Μεταφορών...., Ανάπτυξης και Τουρισμού
(άρθρ. 1).
3. Το Π.δ. 73/23−09−2015 (ΦΕΚ 116/Α/23−09−2015) «Διορισμός Αντιπροέδρου της Κυβέρνησης, Υπουργών, Ανα−
πληρωτών Υπουργών και Υφυπουργών».
4. Την αρ. ΥΠΠΟ/ΔΟΕΠΥ/ΤΟΠΥΝΣ/15/3696/20−1−2004
(ΦΕΚ 180/Β/20−1−2004) «Περί μεταβιβάσεως αρμοδιοτήτων στους Προϊσταμένους των Εφορειών».
5. Τις διατάξεις του Ν.2286/1995 (ΦΕΚ 19/Α/01−02−1995)
«Προμήθειες του Δημοσίου τομέα και ρυθμίσεις συναφών θεμάτων».
6. Του Π.δ. 113/2010 (ΦΕΚ 194/Α/22−11−2010) «Ανάληψη
υποχρεώσεων από τους Διατάκτες».
7. Το Ν. 2362/1995 (ΦΕΚ 247/Α/27−11−1995) «Περί Δημοσίου Λογιστικού, ελέγχου των δαπανών του κράτους
και άλλες διατάξεις όπως τροποποιήθηκε και συμπληρώθηκε με τα άρθρα 21 και 23 του Ν. 3871/2010 (ΦΕΚ
141/Α/17−08−2010) «Δημοσιονομική διαχείριση και ευθύνη».
8. Του Ν. 4270/2014 (ΦΕΚ 143/Α/28−06−2014) «Αρχές δημοσιονομικής διαχείρισης και εποπτείας (ενσωμάτωση
της οδηγίας 2011/85/ΕΕ) − δημόσιο λογιστικό και άλλες
διατάξεις».
9. Την αριθμ. ΥΠΠΟΑ/ΓΔΔΥ/ΔΙΟΙΚ/ΤΔΜΝ/276033/4980/
36082/18068/27−10−2014 Υπουργική απόφαση τοποθέτησης Προϊσταμένων Οργανικών Μονάδων επιπέδου
Διεύθυνσης Υπηρεσιών της Κεντρικής, των Περιφερειακών, Ειδικών Περιφερειακών και Δημοσίων Μουσείων
της Γενικής Διεύθυνσης Αρχαιοτήτων και Πολιτιστικής Κληρονομιάς του ΥΠ.ΠΟ.Α. όπως τροποποιήθη−
κε με την αριθμ. ΥΠ.ΠΟ.Α./ΓΔΔΥΗΔ/ΔΔΑΑΔ/ΤΔΑΔΤΠ/
289061/2050/1850/1334/10−11−2014 υπουργική απόφαση,
όσον αφορά στην τοποθέτηση της Προϊσταμένης της
Εφορείας Αρχαιοτήτων Περιφέρειας Θεσσαλονίκης.
10. Το Ν.3861/2010 (ΦΕΚ 112/Α/10) «Ενίσχυση της διαφάνειας με την υποχρεωτική ανάρτηση Νόμων και
πράξεων κυβερνητικών, διοικητικών και αυτοδιοικητικών οργάνων στο διαδίκτυο Πρόγραμμα Διαύγεια και
άλλες διατάξεις».
11. Την υπουργική απόφαση ΥΠΠΟΤ/ΔΟΕΠΥ/ΤΟΠΥΝΣ/
30044/22−03−2011 (ΦΕΚ 566/Β/11−04−2011) «Ορισμός δευτερευόντων διατακτών για την ανάληψη υποχρεώσεων
σε βάρος πιστώσεων, οι οποίες τίθενται στη διάθεσή
τους κατ’ εντολή του κύριου διατάκτη».
12. Το Π.δ. 151/1998 «Διαδικασία ελέγχου, εκκαθάρισης
και εντολής πληρωμής των δαπανών του Δημοσίου».
13. Το άρθρο 2 της αριθμ. 2/5091/0026/25−05−2012 απόφασης του Υπ. Οικονομικών «Καθορισμός Διαδικασίας
κ.λπ. (Β΄ 285), αποφασίζουμε:
Καθορίζουμε την πάγια επιχορήγηση για καθαριότητα,
για το χρονικό διάστημα έως 30−11−2016, της Εφορείας
Αρχαιοτήτων Περιφέρειας Θεσσαλονίκης, σε 6.000,00€
(857,14€ μηνιαίως).
Η δαπάνη αυτή θα βαρύνει την πίστωση του προϋπολογισμού εξόδων του Ειδικού Φορέα 21/110 και Κωδικού
Αριθμού Εξόδου 1232 του οικονομικού έτους 2016.
Η παραπάνω πίστωση θα εισπράττεται τμηματικά από
την Προϊσταμένη, μέσω χρηματικού εντάλματος, για την
πληρωμή δαπανών καθαρισμού των χώρων της Εφορείας Αρχαιοτήτων Περιφέρειας Θεσσαλονίκης.
Μετά την λήξη του τρέχοντος έτους η Προϊσταμένη
της ανωτέρω Υπηρεσίας, ως υπεύθυνη διαχειρίστρια
της πίστωσης αυτής υποχρεούται να αποδώσει λογαριασμό σωστής διαχείρισής της, υποβάλλοντας πλήρη
δικαιολογητικά στην Υπηρεσία της.
Καταχωρίστηκε στο Βιβλίο Εγκρίσεων και Εντολών
Πληρωμής με α/α 30638.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 29 Μαρτίου 2016
Η Προϊσταμένη της Εφορείας
ΜΑΡΙΑ ΤΣΙΑΠΑΛΗ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr
1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ.
Ταχυδρομική Διεύθυνση: Καποδιστρίου 34, τ.κ. 10432, Αθήνα.
ΤΗΛΕΦΩΝΙΚΟ ΚΕΝΤΡΟ: 210 5279000 − fax: 210 5279054
Ωράριο λειτουργίας για το κοινό: Δευτέρα ως Παρασκευή: 8:00 − 13:30
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Τμήμα Πωλήσεων:
(Ισόγειο, τηλ. 210 5279178 − 180)
Τμήμα Συνδρομητών:  (Ημιόροφος, τηλ. 210 5279136)
Τμήμα Πληροφοριών:  (Ισόγειο, Γραφείο 3 και τηλεφωνικό κέντρο 210 5279000)
Τμήμα A1 Παραλαβής Δημοσιευτέας Ύλης: (Ισόγειο, τηλ. 210 5279167, 210 5279139)
2. ΜΕ ΗΛΕΚΤΡΟΝΙΚΟ ΤΡΟΠΟ
Ιστοσελίδα: www.et.gr
Πληροφορίες σχετικά με την λειτουργία της ιστοσελίδας: helpdesk.et@et.gr
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: webmaster.et@et.gr
Πληροφορίες για γενικό πρωτόκολλο και αλληλογραφία: grammateia@et.gr
êõîïôîòòîç ñê øô êíòîïô øùõôéöçúêîô
1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα
δημοσιεύματα σε αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην
ιστοσελίδα του Εθνικού Τυπογραφείου.
Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών.
Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα.
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ).
Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλογραφίας, κ.ά. Επίσης σχεδιάζει και κατασκευάζει σφραγίδες.
ùõìöê÷îê÷ õôù õçöêûêî øô êíòîïô øùõôéöçúêîô
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση,
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των
εκτυπωτικών αναγκών του Δημοσίου. (ν. 3469/2006, Α΄ 131).

[Source: 20160201276.pdf | Tokens: 14070]